
Z A P I S N I K
7. seje upravnega odbora Ribiške zveze Slovenije

Seja je potekala 7. septembra 2023 ob 15:00 uri v prostorih RZS, Tržaška cesta 134, 1000 Ljubljana. 

	Prisotni:
	

	- člani UO RZS:
	predsednik: dr. Miroslav ŽABERL; člani: Marijan GABER, Aleš HORVAT, Igor KLOBOVES, Marko KRAJNC, Bojan LEVAI, Marko LIPOVŽ, Žiga PAVLIČ, Boštjan Peter ZAGOŽEN.

	-  nadzorni odbor RZS:
	Dušan PEČNIK.

	[bookmark: _Hlk123207679]-  strokovna služba RZS:
	mag. Igor MILIČIĆ.	

	-  vabljeni: 
	/

	Opravičili odsotnost:
	

	-  člani:

	Peter JANKOVIČ.



Sejo je vodil predsednik RZS Miroslav Žaberl. Prisotnih je bilo devet članov UO RZS od desetih. Seja je bila sklepčna. 

Predlagan je bil sledeči dnevni red:  
[bookmark: _Hlk107731981]1. Pregled zapisnika 6. redne seje ter 10. (koresp.) seje UO RZS s poročili o realizaciji sklepov
[bookmark: _Hlk107732108][bookmark: _Hlk129525498][bookmark: _Hlk145838143]2. Pregled zapisnikov delovnih teles med 6. in 7. sejo UO (mandat 2022 - 2027)
[bookmark: _Hlk129525527]2.1. zapisnik 8. (koresp.) seje KPR 
[bookmark: _Hlk107732033]3. Katastrofalne poplave v avgustu 2023 in njihove posledice na delovanje RD
· [bookmark: _Hlk145838503]dopis RZS predsedniku vlade RS
· dopis MKGP za ribiške družine in ribogojnice z obrazcem za odškodnine
· poziv RZS za zbiranje prispevkov za obnovo ribjega fonda, odziv članic EAA
· predlogi RD Ribnica in RD Laško
· odpoved tekmovanja EP v LRM Slovenija 2024
[bookmark: _Hlk107732411]4. Uredba o spremembah Uredbe za izvajanje ribiškega upravljanja v ribiških okoliših v R Sloveniji
[bookmark: _Hlk103599455]5. Seznanitev
· [bookmark: _Hlk145885152][bookmark: _Hlk145838903]imenovanje dodatnih predsednikov izpitnih komisij za ribiške izpite v mandatu 2022-2027
· podelitev nagrad MVK za leto 2023 
· kongres SŠRAJ 25.7 - 26.7.2023, Kaposvar, Madžarska
· umestitev projekta »Ujemite naravo!« v evropsko »citizenscience« platformo
6. Razno
· informacije KPA RZS
· [bookmark: _Hlk146502094]informacije TK RZS
· [bookmark: _Hlk146506642]problematika: Sklad kmetijskih zemljišč in gozdov Republike Slovenije

Dnevni red je bil sprejet soglasno. Gradivo za sejo so prisotni prejeli v elektronski obliki. 

AD 1

Pregled zapisnika 6. redne seje ter 10. (koresp.) seje UO RZS s poročili o realizaciji sklepov 
Sekretar RZS Igor Miličić je podal poročilo o realiziranih sklepih. Realizirani so vsi sklepi, razen sklepov 6. redne seje UO RZS, ki sta v urejanju - sklep 4: priprava Programa upravljanja rib v celinskih vodah do leta 2033; sklep 7: realizacija predlogov, ki se nanašajo na poročilo predsednika RZS s kongresa CIPS 2023.

[bookmark: _Hlk116834863]Pripomb prisotnih na obravnavane zapisnike ni bilo.

Sprejet je bil:	
Sklep 1: Prisotni člani UO RZS na zapisnika 6. redne in 10. (koresp.) seje nimajo pripomb in ju potrjujejo soglasno. Potrjujejo tudi poročilo o realizaciji sklepov.

AD 2

[bookmark: _Hlk103599110]Pregled zapisnikov delovnih teles med 6. in 7. sejo UO (mandat 2022 - 2027)
2.1. zapisnik 8. (koresp.) seje KPR
Poročilo je predstavil predsednik KPR RZS Boštjan Peter Zagožen. Obravnavani so bili predlogi za priznanja RD Radovljica, Kostanjevica, Soča in Železniki. Vse omenjene RD v letu 2023 praznujejo 70 let delovanja.

Pripomb prisotnih na obravnavan zapisnik ni bilo.

[bookmark: _Hlk54361579]Sprejeta sta bila:	 
Sklep 2: UO potrjuje zapisnik delovnega telesa: KPR z dat. 22.8.2023.
Sklep 3: Sekretar RZS naveden zapisnik pošlje v objavo na spletno stran RZS.

[bookmark: _Hlk129527307]AD 3

Katastrofalne poplave v avgustu 2023 in njihove posledice na delovanje RD
Poročilo je podal predsednik RZS Miroslav Žaberl.
· dopis RZS predsedniku vlade RS
V sodelovanju s KNE RZS oz. predsednikom komisije Marijanom Gabrom je bil sestavljen in poslan dopis predsedniku Vlade RS iz razloga, ker se dopis nanaša na najmanj dve ministrstvi. Kabinet Vlade RS je zadevo odstopil pristojnima ministrstvoma. Dopis je v vednost prejel tudi ZZRS. RZS je dopis poslala z namenom, da se ribiče oz. RD vključi v interventni zakon, kar se je tudi zgodilo, vendar ne v vseh zahtevah, ki so bile naslovljene v dopisu predsedniku Vlade RS. Zahteve, ki jih je RZS podala v dopisu:
· vse RD naj se oprosti plačila drugega dela koncesnine, glede na to, da so poplave tako ali drugače vplivale na vse RD; za obdobje treh let naj se oprosti plačila koncesnine tiste RD, ki so utrpele največ škode v poplavah
· predlaga se moratorij  na usklajevanje spremembe uredbe o koncesijskih dajatvah na podlagi Zakona o sladkovodnem ribištvu
· prizadete RD v poplavah naj se oprosti plačevanje vodnega povračila

Iz Zakona o interventnih ukrepih za odpravo posledic poplav in zemeljskih plazov iz avgusta 2023 (ZIUOPZP) izhaja, da bodo prizadete RD oproščene plačila koncesijske dajatve za leto 2023 in prvega dela te dajatve za leto 2024. Katere RD se bodo upoštevale kot prizadete RD v poplavah, še ni jasno določeno.
Glede urejanja vodotokov po poplavah in statusa stranskega udeleženca v postopku za RD je RZS poslala dopis na MNVP.

· dopis MKGP za ribiške družine in ribogojnice z obrazcem za odškodnine
MKGP je vsem RD poslalo vprašalnik o oceni škode, kar je ocenjeno kot pozitivno dejanje. RZS je RD svetovala, naj podajo čimbolj realno in obširno oceno škode, ki je nastala kot posledica poplav (vključno s hudournik in pritoki, kjer se vzgajajo mladice).

· poziv RZS za zbiranje prispevkov za obnovo ribjega fonda, odziv članic EAA
UO RZS se je seznanil z dopisom RZS članicam EAA.

· predlogi RD Ribnica in RD Laško
Za ublažitev posledic poplav, sta RD podali na RZS naslednje predloge:
· RD Ribnica: vse prizadete RD se oprosti prispevkov RZS (razen revije Ribič) in ZRD; vse prizadete RD se oprosti plačevanja koncesnine; vse neprizadete RD naj celotno ali polovično koncesijo nakažejo, namesto na MKGP, prizadetim RD; sistem in dobo naj določi UO RZS in poda v potrditev Skupščini RZS
· RD Laško: vodotoke in preživele ribe bi bilo potrebno vzorčiti glede stopnje onesnaženosti zaradi nedovoljenih primesi; postavlja vprašanje, kdo je pristojen za vzorčenje oz. če le-to že poteka

· odpoved tekmovanja EP v LRM Slovenija 2024
UO RZS se je seznanil z odpovedjo EP v LRM 2024 na reki Savinji zaradi posledic katastrofalnih poplav. Pred tem je RZS preverila, če obstaja zanimanje za izvedbo v gorenjski regiji, vendar pozitivnega odgovora ni prejela. RZS je o odpovedi obvestila FIPS-Mouche, ki je povpraševanje že poslal ostalim evropskim zvezam.

[bookmark: _Hlk129534272]POVZETEK RAZPRAVE:
· [bookmark: _Hlk146464647]Ustreznost odziva RZS na pristojne organe
Podpredsednik I. Kloboves meni, da je bil, glede na situacijo, odziv RZS hiter in dober; pri urejanju vodotokov je potrebno sodelovati z drugimi deležniki. Ž. Pavlič navaja, da se pri urejanju vodotokov (načrtovanje in izvajanje del) premalo upošteva mnenja RD. M.Lipovž se pridružuje mnenju glede neupoštevanja RD pri urejanju vodotokov. B.P. Zagožen dodaja, da je rok trenutnih posegov v vodotoke zelo dolg, občine imajo pristojnost same najemati izvajalce del. Sprašuje se, kdo bo izvajal nadzor nad deli. ZRD Celje želi, da se preko RZS pripravi dopis na pristojno ministrstvo in druge deležnike. Želeli bi, da imajo pri delih na vodotokih vlogo tudi prizadete RD, in sicer že v fazi, ko se o posegih šele odloča in ne šele, ko je postopek že zaključen in sledi le še izvajanje del. Dela morajo biti opravljena premišljeno in sonaravno. M. Žaberl navaja, da  intervencijski zakon ne določa (ni izrecno navedeno), da je pri delih na vodotokih potrebno obveščanje RD, kar lahko predstavlja težavo. M. Gaber navede, da dosedanji izvajalci del upoštevajo prakso obveščanja. Težava je v tem, da  intervencijski zakon določa, da dela lahko opravljajo tudi drugi izvajalci. Mnenja je, da mnogi od teh dela na vodotokih ne bodo ustrezno izvajali in tudi ne obveščali. Predlaga, da se na spletni strani DRSV uvede portal, kjer bi bila navedena dela in izvajalci; na podlagi teh podatkov bi DRSV obveščala RD, ki bi s tem imela podlago za kontaktiranje izvajalcev del. M. Lipovž postavi vprašanje, ali bo ZZRS podajal mnenja na posege v vodotokih. M. Gaber odgovarja, da ZZRS mnenja ne bo podajal. M. Žaberl poda dva predloga:
· glede na informacije Andreja Bibiča iz MNVP - Direkotrat za naravo, se preveri, ali želi Vlada RS z interventnim zakonom obiti MNVP oz. Direktorat; RZS je v ta namen že poslala dopis na ministrstvo.
· RZS naj pošlje dopis na MNVP z navedbo, da se uredi protokol obveščanja.
M. Krajnc je mnenja, da je RZS odreagirala profesionalno in dobro; zadovoljen je z rešitvijo kocesnin, kot je navedeno v intervencijskem zakonu; z dopisom Vladi RS se je ustavil postopek sprejetja nove uredbe o koncesijskih dajatvah; poudari pomembnost sodelovanja na lokalni ravni pri delih na vodotokih. B. Levai se strinja, da je bila reakcija RZS dobra in pravočasna; pričakuje, da bo ministrstvo upoštevalo tudi zakasnele prijave ocen škode, glede na to, da so se posledice poplav lahko pokazale naknadno, po določenem roku prijave, ki je bil zelo kratek. M. Gaber navede, da so v ZRD Maribor so opazili, da v obrazcu za popis škode, ki se nanaša na živali, ni navedena cena za določene vrste rib (postrvje vrste); posledično so podali prijavo na podlagi svojega cenika. Rok za oceno škode je bil kratek zaradi črpanja sredstev države iz EU. Rok za popis škode je primerno daljši. B.P. Zagožen navede, da je prejel klic RD Ljubno, ki ga je opozorila na isto zadevo (manjkajoča šifra postrvi na obrazcu št. 6 MZO – Uprave za zaščito in reševanje). Poda predlog, da se urgentno pošlje dopis na Upravo za zaščito in reševanje z navedeno ugotovitvijo, glede na to, da je rok za oddajo popisa škode 22.9.2023. M. Žaberl predlaga, da se RD dodatno obvesti o roku za oddajo uradnega popisa škode. RZS pridobi dodatna pojasnila o popisu škode ribjega življa v vodotokih in akvakulturi. Prav tako preveri manjkajoče cene nekaterih ribjih vrst v prilogi obrazca za popis škode. M, Krajnc postavi vprašanje glede smislelnosti inventarizacije vodotokov v izvedbi ZZRS po načrtih pred poplavami (izvaja se inventarizacija na Bohinjskem jezeru). M. Žaberl je mnenja, da je potrebno prioritetno usmeriti ZZRS na tista območja, kjer je inventarizacija resnično potrebna.
D. Pečnik poda naslednja priporočila:
· [bookmark: _Hlk146469199][bookmark: _Hlk146469238]v nekaterih občinah so sprejeti občinski odloki, ki omogočajo občanom samostojno čiščenje vodotokov. Meni, da je to nedopustno in neskladno z veljavno zakonodajo.
· pojavile so bodo težave z vložkom tistih rib, ki jih RGN ne omenja (predvsem t.i. »ribji drobiž«). Na MKGP zaenkrat še ne razmišljajo o spremembi dikcije RGN, ki bi omogočal vlaganje omenjenih vrst rib. Brez vlaganja drobiža ostale ribe ne bodo preživele. Sprašuje se, kaj se bo dogajalo v vodotokih, ko bodo sanirani, če se dikcija v RGN vsaj začasno ne spremeni v prid vlaganju teh rib. Meni, da v nasprotnem primeru, vlaganje ostalih rib nima smisla. 
· glede na to, da  zakonodaja prepoveduje prenašanje živih rib iz Donavskega porečja v Jadransko povodje in obratno, bi bilo smiselno preveriti na MKGP, če se v tej ekstremni situaciji RD dovoli prenos rib med vodnima območjema in katere vrste rib bi zajemala to določitev. Meni, da v primeru, zavrnitve prenosa rib s strani MKGP, bi vzpostavitev naravnega ravnovesja trajala dlje, tudi do 10 let. Problematika nanaša tako na stoječe, kot na tekoče vode.
M. Žaberl predlaga, da se oba predloga D. Pečnika (prenos rib med vodnima območjema in vlaganje rib, ki niso zajete v RGN) naslovi na MKGP in ZZRS. Prav tako predlaga sestanek RZS na ZZRS, kjer bi potekali pogovori v tej smeri. D. Pečnik izrazi pohvalo v imenu NO RZS za izvedene aktivnosti in ukrepe za RD, ki jih je RZS do sedaj izpeljala. I. Miličić pojasni, da je RD Bled pripravljena donirati ikre potočne postrvi tistim RD, ki so prizadete v poplavah. Donacije se prvenstveno nanašajo na RD z ribogojnicami. M. Žaberl odgovarja, da bo RZS poslala vsem RD dopis z namenom povpraševanja po potrebah.


· [bookmark: _Hlk146479642]Dodatni ukrepi RZS, namenjeni za pomoč prizadetim RD
I. Kloboves glede oprostitve članskega prispevka prizadetim RD meni, da je osnova članstva prav plačilo članarine. Dejstvo je, da so nekatere RD izgubile skoraj vse premoženje. Poudari dejstvo, da jim bo RZS pomagala in se zavzema za delno oprostitev članskega prispevka, ne pa v celoti. Celotna oprostitev bi potegnila s seboj nepredvidene posledice. B. Levai je enakega mnenja. Težko bo zaustaviti zahteve po oprostitvi članskega prispevka v bodočih primerih oškodovanja RD. Pričakuje, da bo pomoč za RD v poplavah prišla prvenstveno iz naslova države. M. Žaberl pričakuje, da bo država RD oprostila plačevanja koncesnin za določeno obdobje. RD, ki so utrpele škodo na svojih ribogojskih objektih, nepremičninah in premičninah s katerimi opravljajo ribogojsko dejavnost, bodo na državni ravni upravičene do odškodnine. I. Kloboves predlaga, da se prizadetim RD izplača določen znesek iz društvenega sklada RZS kot solidarnostna pomoč. M. Lipovž navede, da bo glede oprostitve članarine prizadetim RD v vsakem primeru odločala skupščina RZS. Meni, da je za povračilo škode odgovorna država. RZS v tem primeru ne sme zapasti v slabši položaj. Ministrstvo je RD že odobrilo oprostitev plačila koncesijske dajatve. Obstaja možnost, da se gre v zbiranje sredstev oz. donacij, ki bi jih iskali predvsem v tujini. Iz tega naslova se po določenem ključu razdeli zbrana sredstva med prizadete RD. Višina članarine, ki jo RD plačajo RZS ni takšna, da bi znatno pripomogla k sanaciji posledic. M. Krajnc navede, da so RD podale zahtevke za povračilo škode tudi na zavarovalnice.  M. Žaberl odgovarja, da odškodnine iz naslova zavarovalnic ne bodo visoke, ker so kritja škode v primerih poplav določena zelo nizko in ne krijejo dejanskega popisa škode. D. Pečnik poudari pomembnost določitve ključa za razdelitev sredstev kot pomoč prizadetim RD, ob dejstvu velikega števila  upravičencev. M. Žaberl izhaja iz načela, da RZS pomaga najbolj prizadetim RD, ki jim je izpraznilo vodotoke, v smislu donacije za poribljavanje in čimprejšnjo vzpostavitev predhodnega stanja vodotokov. Sredstva bi bila vezana na število članov RD, ki plačujejo članarino. D. Pečnik opozori na izpad dohodka od prodanih ribolovnih dovolilnic, ki bo ponekod trajal še leta. Predlaga, da RZS pridobi popise prijavljene škode posameznih RD v vpogled. Sprašuje se tudi o tem, kako zadržati članstvo v RD. M. Žaberl dodaja, da se bodo protipoplavni ukrepi permanentno izvajali in bodo vode kalne, posledično se bo drastično zmanjšalo število ribolovnih dni. Strinja se z ugotovitvijo o možnem  upadu članstva. Poda predlog, da se apelira na RD, ki niso toliko oškodovane, da z reprezentančnimi ribolovnimi dovolilnicami pomagajo prizadetim RD. I. Kloboves predlog podpira s tem, da bi se apel objavil v glasilu Ribič. M. Gaber dodaja, da se bodo članice ZRD Maribor v znak solidarnosti pridružile čistilni akciji Koroške RD. Predlog RD Mura Paloma in Koroške RD je, da se vse RD oprosti plačila koncesnine za vsaj 5 let, ker so bile vse RD v nekem delu prizadete. B.P. Zagožen se zavzema za pomoč RZS vsem RD, ki so utrpele škodo v poplavah.

· Ustanovitev delovne skupine RZS za določitev kriterijev solidarnostne pomoči RD
M. Žaberl poda dva predloga glede morebitne določitve odškodnine za prizadete RD, med katere bi uvrstili RD Ljubno, RD Mozirje, RD Šempeter, Koroško RD, RD Domžale, RD Medvode, RD Žiri in RD Visoko:
· oprostitev dela plačila članskega prispevka za prizadete RD za leto 2024
Znesek celotne oprostitve prispevka bi znašal cca. 40.000 EUR, polovičen znesek 20.000 EUR. Poudaril je, da je predlagan nabor RD le njegov predlog, ki se še lahko spremeni na podlagi dodatnih dejstev. Odločitev o tem ni na strani UO RZS, pač pa na strani skupščine RZS.
· ustanovi se solidarnostni fond za najbolj prizadete RD
M. Žaberl navede, da bi iz tega fonda izplačana solidarnostna pomoč temeljila na razpoložljivih sredstvih iz društvenega sklada RZS, ki trenutno znašajo 136.000 EUR. Predlaga, da se v solidarnostni fond nameni med 40.000 – 60.000 EUR.  Predlog s finančnim načrtom potrjuje skupščina RZS.

I.Kloboves meni, da glede določitve načina odškodnine, obstaja možnost ugovora drugih RD, ki so bile v preteklosti oškodovane s strani naravnih nesreč. Iz tega razloga je proti predlogu oprostitve članarine in se zavzema za solidarnostni prispevek. Predlaga, da se delitveni ključ določi na osnovi članskega prispevka RD, v višini največ 50% le-tega. M. Lipovž podpira predlog ustanovitve solidarnostnega fonda, vendar ima pomisleke glede na delitev na podlagi števila članstva, glede na to, da imajo RD različen obseg škode, ki ni relevanten glede na število članstva. Predlaga, da vsaka RD poda poročilo o škodi, po katerem se naredi delitveni ključ. M. Žaberl izhaja iz načela, da se dodelijo namenska sredstva za poribljavanje najbolj prizadetim RD, ki jim je izpraznilo vodotoke, višina sredstev se veže na število članov RD, ki plačujejo članarino. M. Krajnc in B. Levai podpirata ustanovitev solidarnostnega fonda. M. Žaberl predlaga ustanovitev delovne skupine RZS, ki bi določila točno višino zneska denarne pomoči RD, delitveni ključ ter seznam RD, ki bi bile upravičene do pomoči. V skupino predlaga naslednje člane: M. Gaber (predsednik), M. Lipovž (član), I. Kloboves (član). Prav tako predlaga, naj bo nabor RD, ki so upravičene do pomoči, ozek, iz razloga, da upravičene RD prejmejo konkretno pomoč. M. Lipovž je mnenja, naj bo solidarnostni prispevek namenjen poribljavanju. M. Žaberl doda, da bo namen pomoči jasno določen (ribiško upravljanje). Računovodstvo preveri, kako RZS projekt izpelje s finančnega vidika. Sekretar RZS priskrbi potrebno gradivo delovni skupini. D. Pečnik navede, da donacije niso obdavčljiv prihodek RD, če jih porabijo za svoje delovanje.

[bookmark: _Hlk122969992]Sprejeti so bili:
Sklep 4: UO RZS se je seznanil s posledicami poplav za RD in z izvedenimi  aktivnostmi RZS za ublažitev posledic ujme.  
Sklep 5: RZS pošlje dopis na pristojne državne organe glede vprašanja užitnosti rib, kot posledico nedavnih poplav.
Sklep 6: RZS pošlje dopis na MNVP z navedbo, da se uredi protokol obveščanja RD v primerih intervencijskih del na vodotokih ter hkrati poda najavo za razgovor pri ministru.
Sklep 7: RZS pošlje dopis na ZZRS glede postopka inventarizacije vodotokov po poplavah.
Sklep 8: RD se dodatno obvesti o rokih oddaje popisa uradne škode na MKGP in občinske komisije.
Sklep 9: RZS pošlje dopis na MZO – Uprava za zaščito in reševanje glede manjkajoče šifre/cene postrvi v obrazcu št. 6 za popis škode.
Sklep 10: RZS pošlje dopis na MKGP/ZZRS o možnosti prenosa rib med vodnima območjema (jadransko in podonavsko) z navedbo vrst rib, ki se lahko prenašajo ter o možnosti vlaganja rib, ki niso zajete v RGN. 
Sklep 11: RZS se dogovori za sestanek z ZZRS glede konkretnih predlogov odprave posledic poplav.
Sklep 12: Strokovna služba RZS seznani vse RD, ki so utrpele škodo v poplavah, o donaciji iker potočne postrvi s strani RD Bled.
Sklep 13: Ustanovi se delovna skupina za določitev kriterijev solidarnostne pomoči prizadetim RD v sestavi: Marijan Gaber (predsednik), Marko Lipovž (član), Igor Kloboves (član). Skupina pripravi predlog do naslednje seje UO RZS.
Sklep 14: UO RZS se je seznanil z odpovedjo EP v LRM 2024 zaradi posledic katastrofalnih poplav.

[bookmark: _Hlk146490856][bookmark: _Hlk107732597]Uredba o spremembah Uredbe za izvajanje ribiškega upravljanja v ribiških okoliših v R Sloveniji.
Poročilo je predstavil predsednik RZS, Miroslav Žaberl. Navedel je, da je postopek, ki zadeva predlog Uredbe o spremembah Uredbe za izvajanje ribiškega upravljanja v ribiških okoliših v republiki Sloveniji, začasno ustavljen. RZS je v zvezi s tem na MKGP poslala dva dopisa z zahtevo o vključitvi RZS v pripravo predloga in pripombami na podan predlog. Iz predloga uredbe ni bilo razvidno, kako bi sprememba finančno vplivala na RD. Izkazalo se je, da po eni strani ne bi šlo za visoko povišanje koncesnin, po drugi strani pa država pričakuje okoli 70.000 EUR večji priliv iz tega naslova. V pogajanjih za prej veljavni PUR je RZS dosegla, da bi se morala osnova za koncesije šteti od izkoriščenih ribolovnih dni in ne od prihodka posamezne RD, kar v predlogu uredbe ni upoštevano. Sprememba uredbe ne bi smela veljati za nazaj.

POVZETEK RAZPRAVE:
M. Krajnc je izrekel pohvalo sekretarju RZS I. Miličiću za pravočasno obveščanje glede spremembe uredbe in izrekel kritiko na ZZRS in MKGP glede neobveščanja predsednika RZS, ki je član sveta ZZRS. B. Levai meni, da ima država še nekaj rezerve glede pobiranja dajatev za vodna povračila (nelegalni odvzemi vode iz narave). M. Gaber je podal mnenje, da je na nivoju države potrebno urediti metodologijo vrednotenja dela RD za tisti del, ki ga je RD dolžna opraviti po koncesijski pogodbi (čuvajska služba, zdravstveno varstvo rib…). M. Žaberl podpira priznanje vrednotenja dela, ki ga RD opravljajo v javnem interesu. Leta 2008 je RZS že izdelala metodologijo, kjer je bilo ugotovljeno, da je potrebno delo RD dodatno ovrednotiti, kot npr. v lovskih družinah. Na podlagi Zakona o divjadi in lovstvu je sprejet podzakonski predpis, ki določa, da jim država lahko priznava naloge, ki jih izvajajo v javnem interesu. Te naloge so podobne nalogam, ki jih izvajajo RD (izvajanje lovsko čuvajske službe, izredni odlovi, krmljenje živali…). Meni, da bi RZS morala vztrajati pri tem, da se za dve zelo podobni civilni organizaciji enaka tematika ne more obravnavati različno. I. Kloboves je opozoril, da se 80% vrednosti koncesnin, ki jih plačajo lovske družine, preko donacij občin vrne nazaj družinam. M. Žaberl meni, da bi bilo potrebno posodobiti že izdelano metodologijo vrednotenja dela RD in jo primerno predstaviti pristojnemu ministrstvu. Izvedbo te naloge bi predal GFV RZS. M. Lipovž navaja, da je komisija pripravljena pregledati dokumentacijo v zvezi s to zadevo; za sodelovanje se zaprosi tudi Egona Dolenca.
  
Sprejet je bil:
[bookmark: _Hlk124345746]Sklep 15: GFV RZS pregleda obstoječo dokumentacijo glede metodologije vrednotenja dela RD za tisti del, ki ga je RD dolžna opraviti po koncesijski pogodbi ter pripravi poročilo.

Seznanitev
· imenovanje dodatnih predsednikov izpitnih komisij za ribiške izpite v mandatu 2022-2027
Za nemoteno izvajanje ribiških izpitov na območju Gorenjske, Marko Krajnc predlaga v potrditev naslednja  predsednika izpitnih komisij za ribiške izpite: 
· Roman Zupanc, RD Radovljica,
· Jože Kuzma, RD Bled.

Predlog je bil potrjen soglasno.

· podelitev nagrad MVK za leto 2023 
Poročilo je predstavil podpredsednik RZS, Igor Kloboves, ki se je prireditve udeležil. Podelitev priznanj ter nagrad za 36. odprto in 25. državno prvenstvo za najboljšo umetno muho je  potekala 10.6.2023 v ribiškem domu RD  Novo Mesto v Žužemberku. Navedel je, da je bila prireditev uspešno izpeljana, s pripombo, da RZS ni bila dovolj izpostavljena kot izvajalka muharsko vezalskega natečaja.

· kongres SŠRAJ 25.7 - 26.7.2023, Kaposvar, Madžarska
Poročilo je predstavil član UO RZS Marijan Gaber, ki se je kongresa udeležil kot predstavnik RZS in ZRD Maribor. Na podlagi sklepa lanskega kongresa na Hrvaškem, se je sedež SŠRAJ prenesel na Madžarsko. Zapisnik kongresa  je dela gradiva za sejo. Drugi dan kongresa je potekalo srečanje z ribolovom na jezeru Deseda, kjer bo v oktobru potekal pokal Daiwa Alpe Adria, njihovo tradicionalno tekmovanje. Do zapleta je prišlo pri registraciji SŠRAJ kot društva na Madžarskem. Ta ni bila možna zaradi manjkajočega zapisnika ustanovne seje SŠRAJ iz leta 1994, ki se bo poskušal pridobiti.

· umestitev projekta »Ujemite naravo!« v evropsko »citizenscience« platformo
Poročilo je predstavil sekretar RZS I. Miličić. Iz centralne tehniške knjižnice Univerze v Ljubljani so sporočili, da želijo projekt RZS »Ujemite naravo!« dodati na evropsko »citizensience« platformo. Projekt je bil zaključen leta 2017. Partner v projektu, Center za kartografijo favne in flore, se strinja z objavo.

Sprejet je bil:
Sklep 16: UO RZS potrjuje Romana Zupanca in Jožeta Kuzmo za  predsednika izpitnih komisij za ribiške izpite v mandatu 2022-2027.

Razno
· informacije KPA RZS
Predsednik KPA RZS Marko Krajnc je podal poročilo o naslednjih temah:
· Ribiški koledar RZS
Rok za natečaj za najboljšo ribiško fotografijo se je iztekel 31.8.2023. Na natečaj je prispelo 41 fotografij. Predlaga, da se ustanovi tričlanska komisija, ki bo izbrala ustrezne fotografije za ribiški koledar. Koledarji bi šli v tisk oktobra, tako da bi bili na razpolago v novembru. Glede distribucije predlaga enako kot lansko leto, del koledarjev zakupi RZS, del se v naročilo ponudi RD.
Predsednik RZS predlaga, da se predlog o izvedbi koledarja potrdi. Marko Lipovž je podal predlog, da se ponudbo za izdelavo koledarjev pošlje tudi na podjetje Grafika Soča d.o.o.
· Radgonski sejem 2024
Dogovorjen je sestanek z direktorjem Radgonskega sejma, ki bo potekal 22.9.2023. Glede udeležbe se  bo kontaktiralo tudi predsednika RD Radgona. Kot dodaten program, bi na sejmu izvedli posvet RZS. Promocija bi temeljila na predstavitvi krapovcev in plenilk. Na sejem bi povabili tudi avstrijsko, madžarsko in hrvaško ribiško zvezo.
· Ribiški vodniki
Predvideva se organizacija sestanka z ribiški vodniki glede urejanja njihovega uradnega statusa.

· [bookmark: _Hlk122984385]informacije TK RZS
Informacijo je podal predsednik TK RZS Žiga Pavlič. Tekmovalna sezona se končuje, potrebno je doreči  eventuelne spremembe oz. dopolnitve tekmovalnih pravilnikov in tekmovalnega koledarja. Državno prvenstvo v LRP za mlade je končano. Več informacij bo na voljo na naslednji seji UO RZS.

· problematika: Sklad kmetijskih zemljišč in gozdov Republike Slovenije
B.P. Zagožen je podal informacijo, da je RD Šempeter tožena s  strani Sklada kmetijskih zemljišč. Pred kratkim je bil medijsko izpostavljen prispevek na to tematiko (POP TV, 21.8.2023), in sicer gre za gradnjo novega hotela v režiji Damiana Merlaka, na zemljišču bivšega hotela Zlatorog, Gradnja je trenutno ustavljena zaradi zahteve Sklada kmetijskih zemljišč in gozdov RS o vrnitvi 12 okoliških zemljišč. Kot je razvidno iz prispevka, je bila medijska podpora naklonjena argumentom proti vrnitvi zemljišč. Glede na to, da imajo RD enake težave in poglede, predlaga, da se RD medijsko navežejo na ta primer in ga izkoristijo v svoje dobro. RZS se bo priključila medijski pozornosti. Naloga se dodeli strokovnemu sodelavcu za medije RZS, Niku Hariju.

Sprejet je bil:
Sklep 17: UO RZS se je seznanil s predlogom izdelave ribiškega koledarja za leto 2024 in ga potrjuje. Ponudba za izdelavo koledarja se pošlje tudi podjetju Grafika Soča d.o.o., Nova Gorica.


Vsi sklepi so bili sprejeti soglasno, razen tam, kjer je to posebej navedeno. Seja je bila končana ob 17:30 uri. 

	zapisala:
Andreja BAVDAŽ
	

	
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL







Prejmejo:
· člani UO RZS
· ob zadolžitvah navedeni člani
· delavci strokovne službe RZS

Po verifikaciji na seji UO prejmejo še:
· člani nadzornega odbora RZS
· predsedniki drugih organov RZS in predsedniki delovnih teles UO RZS
· vabljeni gostje
· RD, ki uporabljajo e- pošto
· arhiv RZS

Opombi:	Po verifikaciji na seji UO RZS, sekretar RZS objavi ta zapisnik na spletnih straneh RZS.
Zvočni zapis poteka seje se nahaja v arhivu RZS. Hrani se dve leti.

